**АНЫҚТАМА**

**Әлеуметтік кәсіпкерлік субъектілерінің (ӘКС) тізіліміне қалай кіруге болады?**

1. Сіздің кәсіпорыныңыз төмендегі санаттардың қайысысына жататының анықтау қажет.
2. Таңдалған санатқа сәйкес құжаттар пакетін жинау қажет *(әр санат үшін қажетті құжаттар пакетінің нысаны мен тізімі бекітілген).*
3. Құжаттар топтамасымен өтінішті Арнайы комиссияның қарауына ұсыну *(Ақтөбе облысының кәсіпкерлік басқармасына (Әбілқайыр хан, 40, 657 кабинет).*

***ӨТІНІШ БЕРУ КЕЗІНДЕ:***

* Өтініштер тоқсанына бір рет қабылданады.
* Өтініштерді қабылдау ЖК, ЖШС немесе өзге заңды тұлғаның (қоғамдық қор немесе мүгедектердің қоғамдық бірлестігі) тіркелген жері бойынша жүзеге асырылады;
* Өтініш берген кезде кәсіпорын тіркелген сәттен бастап кемінде 1 жыл өтуі тиіс;
* Өтініш пен құжаттар қағаз түрінде қабылданады;
* Тізілімге кіруге өтінім беретін Үкіметтік емес ұйымдар Жарғысында коммерциялық қызметті жүргізу туралы тармақ болуға тиіс. Өтініш беруші жыл бойы коммерциялық қызметтің жүзеге асырылуын тиісті құжаттармен (есептермен, анықтамалармен) растауға тиіс. Табыс сомасы реттелмеген;
* Комиссиямен тізілімге енгізуден бас тартылған жағдайда Өтініш берушілер (Комиссияның келесі отырысына) қайта өтініш бере алады.

**ӘЛЕУМЕТТІК КӘСІПКЕРЛЕР СУБЪЕКТІЛЕРІ**

**ТІЗІЛІМІНЕ ЕНГІЗУГЕ АРНАЛҒАН САНАТТАР**

**1 санат** – кәсіпкер Халықтың әлеуметтік осал топтарына жататын азаматтарды жұмыспен қамату қажет. ХӘОТ:

* мүгедектігі бар адамдар;
* мүгедектігі бар баланы тәрбиелеп отырған ата-аналар мен қамқоршылар;
* зейнеткерлер мен зейнеткерлік жасқа дейінгі азаматтар *(жасына байланысты зейнетақы төлемдеріне құқық беретін жас келгенге дейін 5 жыл ішінде);*
* балалар үйлерінің, жетім балаларға және ата-анасының қамқорлығынсыз қалған интернаттардың тәрбиеленушілері (16 жастан 23 жасқа дейін);
* аз қамтылған, көп балалы, толық емес отбасыларға жататын ата-аналар және өзге де заңды өкілдер;
* ҚАЖ (қылмыстық-атқару (пенитенциарлық) жүйесі) мекемелерінен босатылған адамдар - босатылғаннан кейін 12 ай ішінде;
* қылмыстық-атқару (пенитенциарлық) жүйесі мекемелерінде жазасын өтеп жүрген және пробация қызметінде есепте тұрған адамдар;
* белгілі бір тұрғылықты жері жоқ адамдар,
* наркологиялық науқастарды медициналық-әлеуметтік оңалтудан немесе психоактивті заттарға тәуелділікті емдеуден өткен адамдар-оңалту немесе емдеу жүргізілгеннен кейін 12 ай ішінде;
* қандастар.

Шарттары (алдыңғы жыл үшін):

* ХӘОТ жататын қызметкерлердің үлесі жалпы санның кем дегенде 50% құрауы қажет;

- *ХӘОТ* жататын адамдардың еңбегіне ақы төлеуге арналған шығыстардың үлесі кемінде 25% құрауы шарт.

***Қажетті құжаттар:***

* *2-қосымшаға сәйкес өтініш;*
* *штат кестесінің көшірмесі;*
* *ХӘОТ қызметкерлерімен жасалған еңбек шарттарының көшірмесі;*
* *қызметкердің ХӘОТ-на жататынын растайтын құжаттардың көшірмелері (3- қосымшаға сәйкес);*
* *қызметкерлердің саны мен жалақысы туралы мәліметтер   
  (4-қосымшаға сәйкес);*
* *қызметкерлердің дербес деректерін өңдеу үшін берген келісімдердің көшірмелері.*

**2 санат** – ХӘОС жататын азаматтар өндіретін тауарларды, орындайтын жұмыстарды, көрсететін қызметтерді өткізуге ықпал ететін әлеуметтік кәсіпкерлер.

***Шарттары (алдыңғы жыл үшін):***

* Көрсетілген қызметтен түскен кірістердің үлесі кірістердің жалпы көлемінің кемінде 50% құрауы қажет;
* Ағымдағы күнтізбелік жылда осындай қызметті жүзеге асыруға бағытталған таза кірістің үлесі көрсетілген кірістің кемінде 50% - ы (болған жағдайда).

***Қажетті құжаттар:***

*- өтініш 2-қосымшаға сәйкес;*

*- ХӘОТ қатарындағы азаматтар өндіретін тауарларды (жұмыстарды, көрсетілетін қызметтерді) өткізу туралы мәліметтер (5-қосымшаға сәйкес);*

*- кірістердің және таза пайданың жалпы көлеміндегі кірістердің үлесі туралы анықтама (бар болса) (6-қосымшаға сәйкес 1-нысан бойынша).*

**3 санат** – ХӘОТ үшін тауарларды өндіру, жұмыстарды орындау, қызметтер көрсету, оның ішінде:

* әлеуметтік-тұрмыстық қызметтерді көрсету жөніндегі;
* әлеуметтік-медициналық қызметтерді көрсету жөніндегі;
* әлеуметтік-психологиялық қызметтерді көрсету жөніндегі;
* әлеуметтік-педагогикалық қызметтерді көрсету жөніндегі;
* жұмысқа орналасуда және еңбекте бейімделуге байланысты өзге де проблемаларды шешуде көмек көрсетуге бағытталған әлеуметтік-еңбек қызметтерін көрсету жөніндегі;
* коммуникациялық әлеуетті арттыруды, оңалту мен әлеуметтік бейімдеуді көздейтін қызметтерді, әлеуметтік қолдап отыру бойынша қызметтерді көрсету жөніндегі;
* мүгедектігі бар адамдарды оңалту, протездік-ортопедиялық құралдарды, цифрлық денсаулық сақтау саласындағы бағдарламалық қамтылымды, сондай-ақ техникалық құралдарды өндіру және (немесе) өткізу жөніндегі;
* мүгедектігі бар адамдар мен зейнеткерлердің демалысын және оларды сауықтыруды ұйымдастыру жөніндегі;
* қосымша білім берудің білім беру бағдарламаларын іске асыру жөніндегі;
* мүгедектігі бар адамдар мен халықтың мобильділігі төмен топтары үшін инфрақұрылым объектілеріне жағдай жасау және оларға қол жеткізу.

***Шарттары (алдыңғы жыл үшін):***

Көрсетілген қызметтен түскен кірістердің үлесі кірістердің жалпы көлемінің кемінде 50%;

Ағымдағы күнтізбелік жылда осындай қызметті жүзеге асыруға бағытталған таза кірістің үлесі көрсетілген кірістің кемінде 50% - ы (болған жағдайда).

***Қажетті құжаттар:***

*1) өтініш 2-қосымшаға сәйкес нысан;*

*2) ХӘОТ қатарындағы азаматтар үшін тауарларды (жұмыстарды, көрсетілетін қызметтерді) өндіру жөніндегі қызметті жүзеге асыру жөніндегі мәліметтер (7-қосымшаға сәйкес) ;*

*3) кірістердің жалпы көлемінен кірістердің үлесі және таза пайданың үлесі туралы анықтама (болған жағдайда) (6-қосымшаға сәйкес 2-нысан бойынша)*

**4 нысан** – қоғамдық пайдалы мақсаттарға қол жеткізу жөніндегі қызметті жүзеге асыру, оның ішінде:

* отбасын нығайтуға, балалардың отбасында тәрбиеленуін қамтамасыз етуге және ана мен баланы қолдауға бағытталған психологиялық-педагогикалық және өзге де қызметтерді көрсету жөніндегі;
* балалардың демалысын және оларды сауықтыруды ұйымдастыру жөніндегі;
* мектепке дейінгі тәрбие мен оқытудың, бастауыш, негізгі орта, жалпы орта білімнің жалпы білім беретін оқу бағдарламаларын, техникалық және кәсіптік білімнің білім беру бағдарламаларын іске асыру жөніндегі;
* әлеуметтік бағдарланған коммерциялық емес ұйымдардың қызметтер ұсыну сапасын арттыруға бағытталған, осы ұйымдардың қызметкерлері мен еріктілерін (волонтерлерді) оқыту жөніндегі;
* мәдени-ағартушылық *(оның ішінде, жеке музейлердің, театрлардың, кітапханалардың, архивтердің, мектеп-студиялардың, шығармашылық шеберханалардың, ботаникалық және зоологиялық бақтардың, мәдениет үйлерінің, халық шығармашылығы үйлерінің қызметі);*

- қоршаған ортаны қорғау жөніндегі

***Шарттары (алдыңғы жыл үшін):***

* Көрсетілген қызметтен түскен кірістердің үлесі кірістердің жалпы көлемінің кемінде 50% ;
* Ағымдағы күнтізбелік жылда осындай қызметті жүзеге асыруға бағытталған таза кірістің үлесі көрсетілген кірістің кемінде 50% - ы (болған жағдайда).

***Қажетті құжаттар:***

*1) өтініш (2-қосымшаға сәйкес);*

*2) қоғамдық пайдалы мақсаттарға және әлеуметтік мәселелерді шешуге бағытталған қызметті жүзеге асыру туралы мәліметтер (8-қосымшаға сәйкес нысан бойынша);*

*3) кірістердің жалпы көлемінен кірістердің үлесі және таза пайданың үлесі туралы анықтама (болған жағдайда) (6-қосымшаға сәйкес 3-нысан бойынша).*